PATVIRTINTA

 Vilniaus r. Paberžės šv. Stanislavo Kostkos

 gimnazijos direktoriaus

 2024 m. rugpjūčio 30 d. įsakymu Nr. V-99

**MOKYMOSI PAGALBOS TEIKIMO MOKINIAMS, NEPASIEKUSIEMS PATENKINAMO PASIEKIMŲ LYGMENS PATIKRINIMUOSE, TVARKOS APRAŠAS**

1. **BENDROSIOS NUOSTATOS**
2. Mokymosi pagalbos teikimo mokiniams, nepasiekusiems patenkinamo pasiekimų patikrinimuose NPPM ir PUPP, tvarkos aprašas (toliau – tvarkos aprašas ) parengtas vadovaujantis 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr.V-586 ,,Dėl 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, 4 skirsniu. Vilniaus rajono savivaldybės mero 2023 m. rugsėjo 8 d. potvarkiu Nr. M22-1089 „Dėl mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašo patvirtinimo“.
3. **MOKYMOSI PAGALBOS TEIKIMO MOKINIUI,**

**NEPASIEKUSIAM PATENKINAMO PASIEKIMŲ LYGMENS PATIKRINIMUOSE, TVARKA**

1. Mokymosi pagalba mokiniui, nepasiekusiam patenkinamo pasiekimų lygmens patikrinimuose, teikiama gimnazijoje.
2. Mokiniui, pasiekimų patikrinimų metu nepasiekusiam kelių vertintų dalykų: lietuvių kalbos ir literatūros, gimtosios (lenkų) kalbos ir matematikos patenkinamo pasiekimų lygmens, reikalinga mokymosi pagalba kiekvienam dalykui atskirai ir sudaromas individualių mokymosi pasiekimų gerinimo planas.
3. Konsultacijoms skiriami kabinetai, konsultacijos organizuojamos ne didesnėms kaip 5 mokinių grupėms.
4. Konsultacijos organizuojamos po pamokų pagal iš anksto mokiniams žinomą grafiką ir ne trumpesnės kaip vienos pamokos trukmės.
5. Kiekvienam mokiniui skiriama ne mažiau kaip 20 vieno dalyko konsultacijų, pradedant spalio mėnesį ir išdėstant tam tikru periodiškumu per visas ugdymo dienas.
6. Konsultacijas teikia mokinį mokęs, mokantis arba kitas gimnazijos direktoriaus įsakymu paskirtas mokytojas.
7. Prieš pradėdamas teikti konsultacijas, mokytojas susipažįsta su mokinių pasiekimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numatytas bendras konsultacijų skaičius, konsultacijų temos ir trukmė, įvardytos mokiniui būtinos atlikti užduotys, jų vertinimas.
8. Apie mokinio dalyvavimą (nedalyvavimą) paskirtose konsultacijose informuojami tėvai (globėjai, rūpintojai).
9. **BAIGIAMOSIOS NUOSTATOS**
10. Tvarkos aprašas gali būti keičiamas Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_